María Chivite Navascués

**María Victoria Chivite Navascués**, naixida de Cintruénigo (Merindat de Tudela, Navarra, Espanya) lo 5 de chunio de 1978, ye una politica y sociologa navarra, militant d'o *[[Partido Socialista de Navarra]]*, que ha ocupau cuantos cargos politicos dende l'anyo 2003 en concellos d'a Comunidat Foral de Navarra, en o Parlamento de Navarra y en o Senau d'Espanya, amás d'en o suyo partiu politico, y que dende l'anyo 2019 ye la presidenta d'o Gubierno d'a Comunidat Foral de Navarra. Ye sobrina segunda de Carlos Chivite Cornago, tamién naixiu de Cintruénigo y que estió secretario cheneral d'o *Partido Socialista de Navarra* dende 2004 dica 2008.

## Formación
María Chivite se formó en a Universidat Publica de Navarra, a on se licenció en Sociolochía. Completó la suya formación con un máster en Organización y Recursos Humans en a escuela de negocios Foro Europeo, un curso de Tecnico Superior en Prevención de Risques Laborals y un posgrau en Campanyas electorals en ICADE.

## Vida politica
### Politica municipal
Activa dende bien choven en a vida politica, con 20 anyadas ya militaba en as *[[Juventudes Socialistas]]*, estando-ne miembro d'a suya executiva entre 2001 y 2005, colaborando tamién en actividaz de formación en o sindicato d'a *[[Unión General de trabajadores]]*.

Dentró en a vida politica activa como concellera d'o Concello de Cintruénigo, la suya localidat natal, en as eleccions municipals de 2003, continando con as eleccions municipals de 2011, ista vegada como concellera d'o Concello d'Egüés.

### Politica autonomica
Con as eleccions a lo Parlamento de Navarra de 2007 dentró en a politica a livel autonomico, estando esleyida deputada en a VII Lechislatura d'o Parlamento de Navarra, repetindo como deputada en as VIII, IX, X y XI Lechislaturas. En a suya primera lechislatura, la VII, ya estió portavoz d'o Grupo Parlamentario Socialista en temas de Salut.

### Politica nacional
Con as eleccions chenerals de 2011, estió candidata por o suyo partiu en as listas ta lo Senau d'Espanya, estando electa senadora y fendo asinas parte d'o Senau en a suya X Lechislatura, a on n'estió la portavoz d'o Grupo Parlamentario Socialista en a Comisión de Sanidat y Servicios Socials, estando nombrada por Pedro Sánchez portavoz d'o Grupo Parlamentario Socialista en o Senau en setiembre de 2015, remanindo en o cargo dica chunio de 2015.

### Tornada a la politica autonomica
Encara que participant activa en a politica a livel nacional, María Chivite continó participando tamién en a vida politica autonomica, dentrando a fer parte d'a executiva d'o *[[Partido Socialista de Navarra]]* en 2012 y estando esleyida secretaria cheneral d'o partiu en aviento de 2014 en un Congreso extraordinario, dimpués de ganar un proceso de primarias celebrau entre la militancia. En consecuencia, ta las eleccions autonomicas de 2015 yera la candidata socialista a la Presidencia, encara que lo suyo partiu no ganó las eleccions.

En mayo de 2018 tornó a estar proclamada por o suyo partiu candidata a la Presidencia de Navarra ta las eleccions autonomicas de 2019 en tornar a ganar un proceso de primarias socialistas a on yera la unica candidata presentada. Dimpués d'as eleccions, fue proclamada presidenta de Navarra por mayoría simpla, con os votos favorables d'o *[[Partido Socialista de Navarra]]* (11 deputaus), *[[Geroa Bai]]* (9), *[[Podemos (Espanya)|Podemos]]* (2) y *[[Izquierda-Ezkerra]]* (1) y l'abstención de 5 d'os 7 deputaus d**[[Euskal Herria Bildu]]'', encara que qui heba ganau as eleccions en Navarra yera ''[[Navarra Suma]]'' (20 deputaus).

En as [[Eleccions a lo Parlamento de Navarra de 2023|eleccions]] a lo [[Parlamento de Navarra]] de [[2023]], s'escaició una situación similar, en haber ganau as eleccions ''[[Unión del Pueblo Navarro]]'' (15 deputaus) pero recibindo lo refirme d'o ''[[Partido Socialista de Navarra]]'' (11), ''[[Geroa Bai]]'' (7) y ''[[Contigo Navarra-Zurekin Nafarroa]]'' (3) y l'abstención d**Euskal Herria Bildu* (9), recebindo lo voto en contra d*'Unión del Pueblo Navarro* (15), *Partido Popular de Navarra* (3) y *Vox'' (2).

## Referencias

## Vinclos externos